**Lorin Zeynəb Nora Təlhavi** (İsveçcə: Lorine Zineb Nora Talhaoui; 16 oktyabr 1983, Danderyud[d], İsveç) — Mərakeş əsilli İsveç müğənnisi. 2 dəfə Avroviziya Mahnı Müsabiqəsi qalibidir. Bakıda keçirilən 2012 Avroviziya Mahnı Müsabiqəsində iştirak edən musiqiçi "Euphoria" adlı mahnı ilə ölkəsini təmsil etmiş və 372 balla müsabiqənin qalibi olmuşdur. Musiqi ilə yanaşı müğənni eyni zamanda İnsan hüquqlarının qorunması üçün siyasi fəaliyyət göstərir. Səyahət etdiyi müxtəlif ölkələrdə Lorin ölkənin siyasi məhbusları, insan haqqları fəalları ilə görüşlər keçirmişdir. O, 2023-cü ildə "Tattoo" mahnısı ilə İsveçi ikinci dəfə 2023 Avroviziya Mahnı Müsabiqəsində təmsil edərək 583 balla yenə birinciliyi əldə edib.

Həyatı
------

Lorin Zeynəb Nora Təlhavi 16 oktyabr 1983-cü ildə İsveçin paytaxtı Stokholm şəhərində doğulub. Lorinin valideynləri Mərakeş immiqrantlarıdır. Uşaq vaxtı Lorin valideynləri ilə Vesterosa köçdü. O, yeniyetməlik illərinin çoxunu şəhərin Qrıta yaşayış massivində keçirib.

Musiqi karyerası
----------------

İsveç tamaşaçısı Lorini ilk dəfə ölkədə keçirilən "Idol 2004" müsabiqəsində Lorin Təlhəyi kimi tanımağa başlamışdır. Lorin həmin müsabiqədə 4-cü yeri qazanmışdı. Bu uğurun ardınca Lorin İsveçdə bir neçə televiziya proqramlarında aparıcı və eyni zamanda prodüser kimi fəaliyyət göstərməyə başlamışdır.

2011-ci ildə Lorin İsveçin ən böyük musiqi festivalı olan Melodifestivalen mahnı müsabiqəsinə qatıldı. Bu illər sonra (2005–2011) Lorinin qatıldığı ikinci böyük layihə idi. "My Heart is Refusing Me" adlı mahnı ilə müsabiqədə iştirak edən müğənni final mərhələsinə adlaya bilməmişdi. Müsabiqədəki uğursuz nəticəyə baxmayaraq mahnı 1 il ərzində İsveçdə ən çox qulaq asılan mahnılardan biri olmuşdur.

2012-ci ildə Lorin Melodifestivalenə geri dönüş etdi. Bu dəfə Lorinin ifa etdiyi mahnı Tomas Gison və Peter Boström tərəfindən bəstələnmiş "Euphoria" idi. Təqdim olunduğu andan Avropa hit paradlarında ilk pillələrdə yer alan mahnı Lorinə müsabiqədə 268 xalla qələbə qazandırdı və beləliklə Lorin "Euphoria" mahnısı ilə Bakıda keçirilən 2012 Avroviziya Mahnı Müsabiqəsində İsveçi təmsil etmək haqqı qazandı. Müsabiqənin ikinci yarımfinalından mübarizəyə qoşulan Lorin yarımfinalda 181 xalla qələbə qazanaraq final mərhələsinə adladı. Finalda müsabiqədə iştirak edən 42 ölkədən 40-ı "Euphoria"ya səs vermiş və toplamda 372 xalla İsveç 2012 Avroviziya Mahnı Müsabiqəsinin qalibi elan edilmişdi. Bunun ardınca Lorin **2012 MTV Europe Music Awards**da İsveçin ən yaxşı müğənnisi adına layiq görüldü.

Avroviziya 2012-də qələbə qazanaraq müsabiqəni ölkəsinə gətirən Lorin Malmödə keçirilən 2013 Avroviziya Mahnı Müsabiqəsində interval aktı olaraq çıxış etmişdir. "Euphoria" ilə bərabər yeni mahnısını ("We Got the Power") Avropa izləyicisinə təqdim etmişdir.

30 noyabr 2016-cı il tarixində Lorinin yenidən 2017-ci ildə Melodifestivalenə geri dönəcəyi öz təsdiqini tapdı. "Statements" adlı mahnı ilə müğənni müsabiqədə ikinci dəfə qələbə qazanmaq uğrunda mübarizə aparır, amma qalibiyyət əldə edə bilmir. 2023-cü ildə Lorin yenə Melodifestivalenə dönür və bu dəfə "Tattoo" mahnısı ilə o yenə müsabiqənin qalibi olur. Bununla da Liverpulda keçirilən 2023 Avroviziya Mahnı Müsabiqəsində İsveçi ikinci dəfə təmsil edərək yenə müsabiqənin qalibi olur. Lorin Avroviziya tarixində yarışmada iki dəfə birinciliyi əldə edən ilk qadın ifaçı və Conni Loqandan sonra ikinci artistdir ki, müsabiqənin ikiqat qalibi olub. .

Albomlar
--------

* 2012 – *Heal*
* 2017 – *Ride*

|
|  |
|
| Əvvəlki:**Ell & Nikki** | **Avroviziya Mahnı Müsabiqəsi qalibi**2012 | Sonrakı:**Emmili de Forest** |

| ⛭Avroviziya Mahnı Müsabiqəsinin qalibləri |
| --- |
| 1950-ci illər | İsveçrə Liz Assia • Niderland Kori Brokken • Fransa Andre Klavyö • Niderland Teddi Sxolten |
| 1960-cı illər | Fransa Jaklin Boye • Lüksemburq Jan-Klod Paskal • Fransa İzabel Obre • Danimarka Qrete və Yörqen İnqman • İtaliya Cilyola Çinkvetti • Lüksemburq Frans Qall • Avstriya Udo Yürqens • Böyük Britaniya Sendi Şou • İspaniya Massiel • İspaniya Salome/Fransa Frida Bokkara/Niderland Lenni Kür/Böyük Britaniya Lulu |
| 1970-ci illər | İrlandiya Dana • Monako Severin • Lüksemburq Viki Leandros • Lüksemburq Ann-Mari David • İsveç ABBA • Niderland Teach-In • Böyük Britaniya Brotherhood of Man • Fransa Mari Miriam • İsrail İzhar Koen və Alphabeta • İsrail Qali Atari və Milk and Honey |
| 1980-ci illər | İrlandiya Conni Loqan • Böyük Britaniya Bucks Fizz • Almaniya Nikol • Lüksemburq Korin Erme • İsveç Herreys • Norveç Bobbysocks • Belçika Sandra Kim • İrlandiya Conni Loqan • İsveçrə Selin Dion • Yuqoslaviya Riva |
| 1990-cı illər | İtaliya Toto Kutunyo • İsveç Karola • İrlandiya Linda Martin • İrlandiya Niv Kavana • İrlandiya Pol Harrinqton və Çarlz MakQettiqan • Norveç Secret Garden • İrlandiya Eymar Kuin • Böyük Britaniya Katrina and the Waves • İsrail Dana International • İsveç Şarlotta Nilson |
| 2000-ci illər | Danimarka Olsen Brothers • Estoniya Tanel Padar, Deyv Benton və 2XL • Latviya Meri N • Türkiyə Sertab Erener • Ukrayna Ruslana • Yunanıstan Elena Paparizu • Finlandiya Lordi • Serbiya Mariya Şerifoviç • Rusiya Dima Bilan • Norveç Aleksandr Rıbak |
| 2010-cu illər | Almaniya Lena Meyer-Landrut • Azərbaycan Ell və Nikki • İsveç Lorin • Danimarka Emmili de Forest • Avstriya Konçita Vurst • İsveç Mons Selmerlöv • Ukrayna Camala • Portuqaliya Salvador Sobral • İsrail Netta Barzilay • Niderland Dankan Lourens |

İstinadlar
----------

1. 1 2 3 4  Talhaoui, Lorine Zineb Noka // Sveriges befolkning 2000 (швед.). Sveriges Släktforskarförbund, 2020.
2. ↑  "Melodifestivalen 2017 Participants Revealed". Eurovoix.com. 2017-01-20 tarixində arxivləşdirilib. İstifadə tarixi: 30 noyabr 2016.

Xarici keçidlər
---------------

|  |  |
| --- | --- |
|  |  ***Musiqiçi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



|  |  |
| --- | --- |
|  Bu şablona bax   Sosial şəbəkələrdə | Facebook · Myspace · Twitter |
| Foto, video və audio | Apple Music · Bandcamp · Deezer · Instagram · Last.fm · SoundCloud · Spotify · Tidal · YouTube |
| Tematik saytlar | AllMusic · AlloCiné · Česko-Slovenská filmová databáze · Discogs · IMDb · Metacritic · MetroLyrics · MusicBrainz · Rate Your Music · Rotten Tomatoes |
| Normativ yoxlama | BIBSYS: 13059617 · GND: 1024156559 · ISNI: 0000 0003 7288 9956, 0000 0004 4696 5692 · VIAF: 54145970168332251394 · WorldCat VIAF: 54145970168332251394 |